Държавен вестник, бр. 11, 2020 г., стр. 22

СТР.  22	
Д Ъ Р Ж А В Е Н  В Е С Т Н И К 	
БРОЙ  11
изделия в разпореждане на правителството 
на САЩ незабавно в съответствие с всяко 
указание, дадено от правителството на САЩ. 
Купувачът може да предостави доклади за 
несъответствие на доставка (SDRs) за целите 
на документацията, независимо от доларовата 
стойност, но само доклади за несъответствие 
на доставка (SDRs) на стойност 200 щатски 
долара или повече ще бъдат разглеждани за 
възможна компенсация, независимо от вида 
несъответствие. Тази минимална стойност 
включва стойността на изделието плюс транс-
портни разходи и разходи за обработка.
6. Гаранции
6.1. Правителството на САЩ не обезпечава 
и не предоставя гаранция за което и да е от 
изделията, продадени по силата на настоящото 
LOA, освен предвиденото в подточка 6.1.1. 
Договорите на Департамента по отбраната 
включват клаузи за гаранция само на базата 
на изключение. При поискване от страна на 
Купувача, правителството на САЩ по от-
ношение на изделията, които се доставят, и 
при своевременно уведомление ще направи 
опит за получаване на договорни разпоредби, 
предоставящи исканите гаранции. Правител-
ството на САЩ допълнително се съгласява 
да упражнява, по искане на Купувача, права 
(включително и тези, произтичащи от каквито 
и да било гаранции), каквито правителството 
на САЩ може да има по договори, свързани с 
доставянето на тези изделия. Допълнителните 
разходи, произтичащи от предоставяне на 
специални договорни разпоредби или гаран-
ции, или упражняването на права по силата 
на тези разпоредби или гаранции ще бъдат 
за сметка на Купувача.
6.1.2. Правителството на САЩ гарантира 
правото на собственост върху изделията, про-
дадени на Купувача по силата на настоящото, 
но не дава никакви гаранции, различни от 
тук посочените. В частност правителството 
на САЩ отхвърля отговорност, произтичаща 
от посегателства или друг вид нарушаване 
на права на интелектуална собственост, или 
права върху технически данни, породени от 
употреба или производство извън територията 
на САЩ, от или за Купувача на изделията, 
доставени съобразно настоящото.
6.1.3. Правителството на САЩ се съгласява 
да упражни правото по гаранции от името на 
Купувача, за да се осигури, до степента, пред-
видена от гаранцията, замяна или поправка на 
такива изделия, които са се оказали дефектни, 
когато такива са били доставени за Купувача.
6.2. Освен ако състоянието на изделията 
за отбрана е идентифицирано като различно 
от годно за експлоатация (например „такова, 
каквото е“), Департаментът по отбраната ще 
ремонтира или замени без допълнително за-
плащане изделията за отбраната, доставени 
от наличностите на Департамента по отбра-
ната, които са повредени или е установено, 
че са дефектни по отношение на материала 
или неправилна изработка, когато се устано-
ви, че тези неизправности са съществували 
преди прехвърляне на собствеността, или е 
бил установен дефект в конструкцията им до 
такава степен, че не могат да се използват по 
предназначение. Компетентни представители 
на правителството на САЩ и на Купувача 
ще се споразумеят относно отговорността 
съобразно настоящото и корективните мерки, 
които да бъдат предприети.
7. Уреждане на спорове
7.1. Това LOA се подчинява на законода-
телството и нормативната уредба на САЩ, 
включително законодателството в областта 
на обществените поръчки на САЩ.
7.2. Правителството на САЩ и Купувачът 
се съгласяват да уреждат всяко разногласие, 
възникнало във връзка с настоящото LOA, 
чрез консултации между правителството на 
САЩ и Купувача и не могат да отнасят за 
уреждане такива спорове до международен 
трибунал или трета страна.
ПИСМО ЗА ПРЕДЛАГАНЕ И ПРИЕМАНЕ 
НА ОФЕРТА – ИНФОРМАЦИЯ
1. ОБЩИ ПОЛОЖЕНИЯ 
Настоящият документ предоставя основна 
информация, отнасяща се до LOA, за изпол­
зване от САЩ и Купувача. Допълнителна 
информация може да бъде получена от Ръко-
водство за управление на сигурността, DSCA 
5105.38-М, Организацията за сътрудничество 
в областта на сигурността в страната (SCO), 
DSCA Директора на програмата за страната 
по DSCA или Изпълнителната агенция (ІА).
2. ИНФОРМАЦИЯ, КОЯТО СЕ ВЪВЕЖ-
ДА ОТ ПРАВИТЕЛСТВОТО НА САЩ (USG)
а. Условията за продажба и отговорно-
стите на Купувача съгласно тези условия са 
описани в LOA. Списък на всички условия 
на продажба с обяснения за всяко от тях е 
посочен в документ DoD 5105.38-М.
б. Описание/Състояние. Описанието на 
изделието се състои от кодиране за използ-
ване в американското управление на LOA 
(започвайки с Gеneric/MASL и кодове, за-
редени автоматично въз основа на MASL, 
които определят дали договорената покупка 
е Значимо военно оборудване (SME)/Основно 
оборудване за отбрана (MDE), контролирани 
по Режима за контрол на ракетните техно-
логии (MTCR), подлежащи на специален 
мониторинг за крайното използване (EUM) и 
контролирани съгласно определена категория 
на Правилника за международния трафик на 
оръжие (ITAR) US, Списък на боеприпасите 
(USML). Кодовете са изброени по-долу: